Rolf Lindgaard

Rolf Lindgaard (død i 2002) var en norsk motstandsmann under andre verdenskrig. Lindgaard var utdannet telegrafist, og var en av dem som drev den illegale telegrafstasjonen Tricorn i Marka utenfor Oslo og i Bærum – for de øvrige motstandsfolkene var han kjent under dekknavnet «Kim».

Stasjonen TRICORN var i drift et års tid, på ulike steder i Marka, fra november 1943 til høsten 1944. Lindgaard formidlet blant annet innholdet i et brev som Harriet Scheie hadde skrevet til norske militære myndigheter i England, om at okkupasjonsmakten planla en tungtvanntransport fra Vemork i Rjukan til Tyskland. Fra England ble denne informasjonen sendt videre til Knut Haukelid, som befant seg i dekning i Rjukan-området. Haukelid og hans menn gjennomførte deretter en aksjon den 19. februar 1944 mot ferjen som skulle frakte tungtvannet over Tinnsjøen, for å hindre at tungtvannet nådde frem til våpenfabrikken i Tyskland.

Referanser 

Norske motstandsfolk under andre verdenskrig
Dødsfall i 2002